CELEX: 32010D0004
Language: sl
Date: 2009-12-22 00:00:00
Title: 2010/4/EU, Euratom: Sklep Komisije z dne 22. decembra 2009 o pooblastitvi Bolgarije, da uporabi statistične podatke iz let pred predzadnjim letom in nekatere približne ocene za izračun osnove za lastna sredstva iz naslova DDV (notificirano pod dokumentarno številko C(2009) 10413)

7.1.2010   
            
            
               SL
            
            
               Uradni list Evropske unije
            
            
               L 3/17
            
         SKLEP KOMISIJE
   z dne 22. decembra 2009
   o pooblastitvi Bolgarije, da uporabi statistične podatke iz let pred predzadnjim letom in nekatere približne ocene za izračun osnove za lastna sredstva iz naslova DDV
   (notificirano pod dokumentarno številko C(2009) 10413)
   (Besedilo v bolgarskem jeziku je edino verodostojno)
   (2010/4/EU, Euratom)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), ter zlasti člena 4(4) in člena 6(3) Uredbe,
   po posvetovanju s Svetovalnim odborom za lastna sredstva,
   ob upoštevanju naslednjega:
   
               (1)
            
            
               Bolgarija je Komisijo zaprosila za pooblastitev, da uporabi nacionalne račune iz let pred predzadnjim letom in približne ocene za izračun osnove za lastna sredstva iz naslova DDV za transakcije iz točke 10 dela B Priloge X k Direktivi Sveta 2006/112/ES z dne 28. novembra 2006 o skupnem sistemu davka na dodano vrednost (2).
            
         
               (2)
            
            
               Pri razčlenitvi transakcij po statističnih kategorijah v skladu s členom 4(4) Uredbe (EGS, Euratom) št. 1553/89 Bolgarija ne more uporabiti nacionalnih računov za predzadnje leto pred proračunskim letom, za katero je treba izračunati osnovo za sredstva iz naslova DDV. Bolgarijo je zato treba pooblastiti, da uporabi nacionalne račune za leta pred predzadnjim letom.
            
         
               (3)
            
            
               Bolgarija je pooblaščena, da na podlagi odstavka 1 oddelka 6 (Obdavčenje) Priloge VI k Aktu o pristopu Republike Bolgarije k Evropski uniji (3) oprosti eno kategorijo transakcij (mednarodni prevoz potnikov) iz dela B Priloge X k Direktivi 2006/112/ES. Te transakcije je treba upoštevati pri določitvi osnove za lastna sredstva iz naslova DDV.
            
         
               (4)
            
            
               Bolgarija ne more natančno izračunati osnove za lastna sredstva iz naslova DDV za transakcije iz točke 10 dela B Priloge X k Direktivi 2006/112/ES. Takšen izračun lahko povzroči neupravičene upravne stroške glede na učinek teh transakcij na skupno osnovo za sredstva iz naslova DDV v Bolgariji. Lahko pa za izračun za to kategorijo transakcij uporabi približne ocene. V skladu z drugo alineo člena 6(3) Uredbe (EGS, Euratom) št. 1553/89 je zato treba Bolgarijo pooblastiti, da osnovo za DDV izračuna z uporabo približnih ocen.
            
         
               (5)
            
            
               Zaradi preglednosti in pravne varnosti je primerno veljavnost pooblastila časovno omejiti –
            
         SPREJELA NASLEDNJI SKLEP:
   Člen 1
   Bolgarija se pooblasti, da od 1. januarja 2009 pri razčlenitvi transakcij po stopnjah v skladu s členom 4(4) Uredbe Sveta (EGS, Euratom) št. 1553/89 uporabi podatke iz nacionalnih računov za leto ali dve leti pred predzadnjim proračunskim letom, za katero je treba izračunati osnovo za sredstva iz naslova DDV.
   Člen 2
   Za namene izračuna osnove za lastna sredstva iz naslova DDV se Bolgarija pooblasti, da od 1. januarja 2009 za mednarodni prevoz potnikov iz dela B Priloge X k Direktivi 2006/112/ES uporabi približne ocene.
   Člen 3
   Ta sklep se uporablja od 1. januarja 2009 do 31. decembra 2013.
   Člen 4
   Ta sklep je naslovljen na Republiko Bolgarijo.
   
      V Bruslju, 22. decembra 2009
      
         
            Za Komisijo
         
         Algirdas ŠEMETA
         
            Član Komisije
         
      
   
   
      (1)  UL L 155, 7.6.1989, str. 9.
   
      (2)  UL L 347, 11.12.2006, str. 1.
   
      (3)  UL L 157, 21.6.2005, str. 289.